6-8 fevral kunlari O‘zbekiston hududiga Kaspiy dengizi orqali Kavkaz hududlari ustida shakllangan nam va deyarli salqin havo massalari kirib keladi. «O‘zgidromet» xabariga ko‘ra, 6-7 fevralda respublikada shamol tezligi 15-20 m/s gacha kuchayishi kutilmoqda, ba’zi joylarda 22-28 m/s gacha kuchayishi mumkin. 7-8 fevralda respublikada yomg‘ir yog‘adi, tog‘oldi va tog‘li hududlardagi ba’zi joylarda kuchli yog‘ingarchilik bo‘ladi, baland tog‘larda qorga aylanadi. 7-8 fevralda havo harorati kechalari 3-8 daraja iliq, kunduz kunlari 10-15 daraja iliq atrofida bo‘ladi.